L 311/56 Den Europæiske Unions Tidende 10.11.2006 KOMMISSIONENS BESLUTNING af 9. november 2006 om visse beskyttelsesforanstaltninger over for bluetongue i Bulgarien (meddelt under nummer K(2006) 5315) (EØS-relevant tekst) (2006/762/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af vete- rinærkontrollen for dyr, der føres ind i Fællesskabet fra tredje- lande, og om ændring af direktiv 89/662/EØF, 90/425/EØF og 90/675/EØF (!), særlig artikel 18, stk. 1 og 6, og ud fra følgende betragtninger: (1) Den 10. oktober 2006 underrettede Bulgarien Kommis- sionen om, at der var påvist antistoffer mod bluetongue hos kontrolgeder i Slivarovo i det administrative distrikt Burgas i landets sydøstlige del ved grænsen til Tyrkiet (i det følgende benævnt »det ramte område«). (2) — Da Bulgarien tiltræder Fællesskabet den 1. januar 2007, har landet meddelt Kommissionen, at det straks forbød flytninger af dyr af arter, der er modtagelige for blue- tongue, samt sæd, æg og embryoner herfra ud af det ramte område i overensstemmelse med Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (?) og Kommissionens beslutning 2005/393/EF af 23. maj 2005 om beskyttelses- og overvågningszoner i forbin- delse med bluetongue og betingelser for flytninger ud af og gennem disse zoner () (3) — Spredning af bluetongue fra det ramte område kan udgøre en alvorlig fare for dyresundheden i Fællesskabet. (4) — Mens der foretages yderligere epidemiologiske undersø- gelser og laboratorieundersøgelser, er det nødvendigt at () EFT L 268 af 24.9.1991, s. 56. Senest ændret ved tiltrædelsesakten af 2003. (?) EFT L 327 af 22.12.2000, s. 74. () EUT L 130 af 24.5.2005, s. 22. Senest ændret ved beslutning 2006/693/EF (EUT L 283 af 14.10.2006, s. 52). suspendere importen til Fællesskabet af dyr af arter, der er modtagelige for bluetongue, samt sæd, æg og embryoner herfra, som har oprindelse i eller er transpor- teret gennem det ramte område. (5) — Eftersom sæd, æg og embryoner, der er produceret før den 1. juli 2006, ikke nødvendigvis udgør nogen risiko, vedrører suspensionen af importen kun sæd, æg og embryoner, der er produceret fra og med denne dato. (6) — I lyset af udviklingen i situationen og på grundlag af resultaterne af yderligere undersøgelser udført af Bulgarien bør foranstaltningerne i denne beslutning ved først givne lejlighed tages op på et møde i Den Stående Komité for Fødevarekæden og Dyresundhed. (7) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 1. Medlemsstaterne suspenderer importen af dyr af arter, der er modtagelige for bluetongue, og som har oprindelse i eller er transporteret gennem det i bilaget anførte område eller dele heraf. 2. Medlemsstaterne suspenderer importen af sæd, æg og embryoner, der er indsamlet eller produceret efter den 1. juli 2006, og som har oprindelse i det i bilaget anførte område eller dele heraf. Artikel 2 Medlemsstaterne ændrer deres handelsforanstaltninger for at bringe dem i overensstemmelse med denne beslutning, og de sørger for, at der øjeblikkeligt informeres om de vedtagne foran- staltninger på passende vis. De underretter straks Kommissionen herom.